Kotimaa Julkaistu 19.09.2003 17:15 (Päivitetty 20.09.2003 20:45)
Kotimaisten rokotteiden valmistus päättyy Suomessa vuodenvaihteessa. Helsingin Sanomien mukaan Kansanterveyslaitos lopettaa hinkuyskä-, jäykkäkouristus- ja kurkkumätärokotteiden valmistamisen.
Syynä tähän on uusi ulkomainen hinkuyskärokote, jolla ei ole vanhan epätoivottuja sivuvaikutuksia. Uusi tuontirokote mahdollistaa nykyistä monipuolisemmat yhdistelmät.
Myös Suomessa siirrytään niin sanotusta kolmoisrokotteesta viiden eri rokotteen seoksen käyttöön vuoden 2005 alusta. Rokotteita on tuotettu Suomessa yhtäjaksoisesti yli sadan vuoden ajan.
Kansanterveyslaitoksen suositus influenssarokotteista syksylle 2003
Pimeällä ajamisen opetus muuttuu Suomalaisaktivisteja vapaaksi Hollannissa